
Y CYNGOR

Cofnodion ANGHYFYNGEDIG y cyfarfod a gynhaliwyd am 2.00 ddydd Gwener 12 Mehefin 2026 ar ZOOM    

	Aelodau Cyngor PCYDDS: 
	Yn gweinyddu:

	Emlyn Dole (Cadeirydd)
	

	Timothy Llewelyn
	Sarah Clark, Ysgrifennydd y Brifysgol a Chlerc i’r Cynghorau

	Nigel Roberts 
	Sharon Lusher, Pro Is-Ganghellor (AB) 

	Dr Liz Siberry
	Dr Chris Marshall, Pennaeth Staff 

	Jonathan Chitty 
	Yr Athro Conny Matera-Rogers, Pro Is-Ganghellor (Rhyngwladol) 

	Dr Tracy Cruickshank
	Jane O’Rourke, Prif Swyddog Pobl 

	Yr Athro Kyle Erickson 
	Yr Athro Mirjam Plantinga Pro Is-Ganghellor (Addysg)  

	Rowland Jones
	Catrin Beard (Cyfieithydd)  

	Jacqui Kedward 
	Margaret Williams, Ysgrifennydd

	Chris Martin
	Dr Stuart Robb, Swyddfa Llywodraethu 

	Jonathan Pugh
	

	Katrin Shaw
	

	Jennifer Taylor 
	 


 

	Cofnod 
	Prif Bwyntiau Trafod 

	26.42 
Ymddiheuriadau 
	Derbyniwyd ymddiheuriadau am absenoldeb gan yr Is-Ganghellor, Richard Bills, Richard Norton, Peter Mannion a Sarah Evans. 


	26.43
Datganiadau o Ddiddordeb
	DERBYNIODD y Cyngor y Datganiadau o Ddiddordeb a nodwyd yn adroddiad y Clerc (JC0511). 


	26.44
Cais Cofrestru Medr
	YSTYRIODD y Cyngor gais Cofrestru Medr (JC0512).  


Cyflwynodd y Cadeirydd yr eitem, gan nodi bod: 
· y Cyngor wedi cytuno yn ei gyfarfod ym mis Mawrth 2026 i wneud cais i gofrestru o dan y categori ‘Craidd’. 
· y cais ar ran Grŵp PCYDDS ac felly yn cynnwys Coleg Sir Gâr a Choleg Ceredigion;
· y cais wedi cynnwys hunanwerthuso a chynllun gweithredu Llywodraethu yn unol â’r Amodau Cofrestru perthnasol ynghyd â chrynodebau o’r dogfennau cais perthnasol, gan gynnwys y ddogfen gais arfaethedig lawn. 

Estynnodd y Cadeirydd ddiolch y Cyngor i Swyddogion y Brifysgol am y gwaith sylweddol a wnaed wrth baratoi cais y Brifysgol.  

Nododd Ysgrifennydd y Brifysgol: 
· fod y Fframwaith Rheoleiddiol wedi gosod pwyslais ar flaenoriaeth y corff llywodraethu wrth oruchwylio cofnodion ar y Gofrestr AU ac felly yn cydymffurfio â’r Amodau Cofrestru a Chyllido; 
· bod yr Amodau Cofrestru Cychwynnol yn ymwneud yn bennaf â Chynaladwyedd Ariannol, Llywodraethu a Rheoli, Ansawdd, a Staff a Llesiant Dysgwyr.  Roedd yr Amodau Parhaus yn ehangach;
· y byddai’r drafft o’r hunanwerthusiad Llywodraethu a gafodd ei ystyried gan y Pwyllgor Enwebiadau a Llywodraethu yn ei gyfarfod ar 1 Mehefin 2026 yn ffurfio’r waelodlin ar gyfer gwerthusiad blynyddol yr effeithlonrwydd llywodraethu sy’n ofynnol fel Amod Cofrestru Parhaus.   Bydd hyn yn cael ei arwain gan y Pwyllgor Llywodraethu a Diwylliant yn y dyfodol ar ran y Cyngor;  
· ei fod yn ofynnol i’r Brifysgol wneud y cais am gofrestru trwy borth ar-lein Medr a oedd wedi’i lenwi ymlaen llaw ag ystod o wybodaeth a oedd eisoes gan Medr;   
· bod y cais wedi dangos bod y Brifysgol wedi bodloni’r Amodau Cofrestru Cychwynnol.  Roedd diwygiadau i gylch gorchwyl y Pwyllgor Sefydlog yn cael eu paratoi i’w hystyried gan y Cyngor yn ei gyfarfod ym mis Gorffennaf er mwyn cefnogi’r Cyngor i gyflawni ei gyfrifoldebau mewn perthynas â’r Amodau Parhaus. 

Roedd Ysgrifennydd y Brifysgol wedi cydnabod gwaith y Swyddog Sicrwydd Gweithredol a gydlynodd gais y Brifysgol ac a oedd yn bennaf gyfrifol am sicrhau bod y Brifysgol mewn sefyllfa i gyflwyno ymhell cyn dyddiad cau Medr ar 21 Mehefin 2026.  

Aeth y Cyngor ymlaen i ystyried y cais arfaethedig (Dogfen 5) ynghyd â chyflwyniadau ar gyfer y pedwar Amod canlynol:     

Llywodraethu a Rheolaeth (gan gynnwys Rheolaeth Ariannol (Dogfen 1)
Roedd y Clerc wedi paratoi hunanwerthusiad a chynllun gweithredu ar sail Grŵp yn unol â’r Amod perthnasol.  Roedd y ddogfen wedi’i llywio gan ddau ddigwyddiad hyfforddi llywodraethwr diweddar a drefnwyd i adlewyrchu meysydd i’w gwella.  Amlinellodd Atodiad 1 i’r ddogfen fapio’r arferion cyfredol. 

Wrth ymateb i ymholiadau aelodau, cadarnhaodd y Clerc fod y Brifysgol wedi paratoi’r cyflwyniad mewn modd a oedd yn gyson â phob ymgysylltiad â Medr a’i ragflaenydd a’r disgwyliad y byddai sefydliadau’n ymgysylltu’n rhagweithiol ac yn gadarnhaol â dull ‘dim syndod’ y rheoleiddiwr.   

Llesiant Staff a Dysgwyr (Dogfen 2) 
Roedd hunanwerthusiad wedi’i baratoi gan y Prif Swyddog Diogelu, y Cyfarwyddwr Gwasanaethau Myfyrwyr a’r Pennaeth Gweithredol Diwylliant a Datblygiad Trefniadol yn unol ag Amod perthnasol trefniadau’r Brifysgol ar gyfer llesiant staff a dysgwyr. 

Nododd y Prif Swyddog Diogelu: 
· fod hyn yn ddogfen newydd ar gyfer y Cyngor ac y byddai cynllun gweithredu’n cael ei baratoi a’i gyflwyno i’r Cyngor i’w ystyried yn ei gyfarfod ym mis Tachwedd ac yn flynyddol ar ôl hynny fel rhan o’r Amod Cofrestru Parhaus;  
· ei fod yn diffinio trefniadau llesiant a amlinellwyd yn adran 5 y ddogfen, a adlewyrchodd llesiant emosiynol ac iechyd meddwl i staff a myfyrwyr, a bod diogelwch yn cael ei ddiffinio fel rhyddid rhag niwed. 
· roedd yr hunanwerthusiad wedi’i lywio gan drafodaeth gyda’r undebau llafar ac Undeb y Myfyrwyr.  

Cododd aelodau ymholiadau ynghylch defnydd ac ymgysylltiad â data arolwg cefndir a gofynnodd a oedd diffiniadau Medr wedi ystyried rôl llesiant corfforol unigolion hefyd, ac ymatebodd y Prif Swyddog Diogelu a’r Clerc i hyn. 

Nododd aelodau fod y Prif Swyddog Diogelu yn paratoi Polisi Urddas yn y Gwaith a fyddai’n cael ei gyflwyno maes o law.  

Datganiad Terfyn Ffioedd (Dogfen 3)
Nododd y Cyngor fod y ddogfen wedi’i pharatoi gan y Tîm Cynllunio ar gyfer y cyfnod 1 Awst 2027 i 31 Gorffennaf. Adlewyrchodd y datganiad yr egwyddorion a gytunwyd yn flaenorol ac a ddatblygwyd mewn ymgynghoriad ag Undeb y Myfyrwyr. 

Fframwaith Ansawdd (Dogfen 4) 
Nododd y Pro Is-Ganghellor:
· fod strwythur yr ymateb mewn dwy ran wahanol yn ymwneud â dull y Brifysgol o wella’n barhaus ac aliniad â’r Fframwaith Ansawdd. 
· y byddai gwaith y Senedd yn cael ei gyd-blethu â’r Cyngor er mwyn ei alluogi i gyflawni ei gyfrifoldebau o dan yr Amodau Cofrestru yn effeithiol. 
· Bod diffiniadau ynghylch darpariaeth yn esblygu’n barhaus a bod swyddogion yn ceisio eglurder gan Medr ar faterion allweddol. 
· nad oedd digon o le i ddarparu manylion am yr ystod o arferion da a dulliau y byddai’r Brifysgol yn dymuno tynnu sylw atynt fel rhan o’r cyflwyniad, ac y byddai angen cynnwys dulliau o’r fath fel rhan o’r ymateb i’r Amodau Cofrestru Parhaus. 

Cais PCYDDS (Dogfen 5)   

Cyfeiriodd Cadeirydd Bwrdd CSG at y mapio sy’n cael ei wneud gan y Coleg i sicrhau aliniad â’r Amodau Cyllid, gan nodi bod y gwaith hyd yn hyn yn dangos bod y Coleg yn alinio ag Amodau Medr. 

Roedd Cyngor yn unfrydol wedi:  

(a) CYMERADWYO hunanwerthuso digonolrwydd ac effeithlonrwydd trefniadau llywodraethu a rheoli’r Brifysgol a’r cynllun gweithredu cysylltiedig – Dogfen 1;

(b) CYMERADWYO hunanwerthusiad trefniadau’r Brifysgol ar gyfer llesiant staff a dysgwyr – Dogfen 2;

(c) CYMERADWYO’R Datganiad Terfyn Ffioedd ar gyfer y cyfnod 1 Awst 2027 i 31 Gorffennaf 2028 – Dogfen 3;   

(d) CADARNHAU ei fod yn fodlon ag ymatebion arfaethedig y Brifysgol i’r Fframwaith Ansawdd – Dogfen 4;

(e) [bookmark: tblHere]CYMERADWYO cyflwyno’r cais i Medr – Dogfen 5. 



Daeth y cyfarfod i ben am 2:45 p.m.  

